Zveza kulturnih društev Nova Gorica

VII. GORIŠKA LITERARNA PREPLETANJA 2019, 22. maj 2019
2019-05-22 18:00 - 19:00 (Europe/Ljubljana) | Goriška knjižnica Franceta Bevka Nova Gorica, Nova Gorica, Slovenija

GORIŠKA LITERARNA PREPLETANJA: dr. Katja Mihurko Poniž, Goriške izobraženke med kariero in družino, predstavitev publikacije
2019-03-27 18:00 - 19:00 | Goriška knjižnica Franceta Bevka Nova Gorica, Nova Gorica, Slovenija

ZARADI BOLEZNI, DANES PREDAVANJE DR. TANJE BADALIČ, ODPADE.
2019-02-20 18:00 - 19:00 | Goriška knjižnica Franceta Bevka Nova Gorica, Nova Gorica, Slovenija

Koncert Okteta Gallus z gosti
2019-02-16 19:00 - 20:00 | Velika dvorana Mestne občine Nova Gorica, Trg Edvarda Kardelja 1, Nova Gorica, 5000, Slovenija
Goriška zborovska srečanja, VIII. leto/koncert 2

»Knezu miru«
Koncert ob 100. obletnici konca 1. svetovne vojne

Oktet Gallus
Umetniška vodja: Blanka Čakš
Posebni gosti:
Melanija Markovič – sopran
Peter Kaiser – violončelo

Sobota, 16. februar 2019, ob 19. uri
Velika dvorana Mestne občine Nova Gorica
Vstopnina: 5 €. Nakup vstopnic bo mogoč eno uro pred pričetkom koncerta na samem prizorišču.

Prva svetovna vojna je globoko zarezala v tkivo evropske zgodovine. Od vzhoda do zahoda in od severa do juga je pustila globoke sledi, ki jih čutimo še danes, sto let po njenem zaključku. Prav je, da ob takšni obletnici podoživimo jarke in jame, ki jih je pustila ne le na frontah, temveč tudi v vsakdanjem življenju vseh ljudi. Oktet Gallus se bo z gosti poklonil žrtvam in tem brazdam na polju človeštva skozi pesem in besedo. Koncert in ob tej priložnosti posneta zgoščenka nosita pomenljiv naslov Knezu miru. Pesmi in besedo tega poklona tako prežema še presunljiva simbolika vratc tabernaklja župnijske cerkve sv. Štefana v Ribnici, izdelanih sredi vojne vihre in posvečenih Knezu miru. Darove zanje so zbirale žene vojakov na fronti, izdelana pa so iz odlikovanj vojakov, ki so se vrnili, in pozlačena z zlatom poročnih prstanov, ki so jih prispevale vdove. Naj nas ta obletnica opominja, da bomo vedno gradili svet, »kjer utihne jok in zdihovanje« – svet miru in sožitja.

Oktet Gallus prepeva od leta 1975, sprva kot Oktet Donit, ob 400. obletnici smrti Jakoba Petelina Gallusa pa je oktet prevzel ime tega slavnega ribniškega rojaka. Skozi leta so se menjavali tako umetniški vodje kot pevci, a v oktetu kljub vsemu še vedno ostajata dva predstavnika prvotne zasedbe.
Septembra 2018 je umetniško vodenje prevzela Blanka Čakš. Skozi svojo zgodovino je Oktet Gallus nanizal že visoko število nastopov doma in v tujini. Raznolik repertoar okteta obsega od slovenskih ljudskih in umetnih pesmi do pesmi drugih evropskih narodov različnih zvrsti in žanrov. Radi tudi sodelujemo z drugimi vokalnimi zasedbami in gojimo pevsko prijateljstvo. Oktet Gallus je do sedaj posnel tri zgoščenke. Prva je nastala ob njegovi 30. obletnici in predstavlja širok pregled umetniškega ustvarjanja. Druga je posvečena koroškemu skladatelju Pavlu Kernjaku in njegovemu prijateljstvu z oktetom. Tretja, posneta za to priložnost, pa ob 100. obletnici konca prve svetovne vojne izpričuje naša čustva ob spominu na to nepotrebno strahoto, ki naj bo opomin za sedanjost in prihodnost.

Pianistka, sopranistka in zborovodkinja Blanka Čakš prihaja iz štajerskega okoliša, kjer je svojo glasbeno pot pričela z učenjem klavirja na lokalni glasbeni šoli. Nadaljevanje je sledilo na 1. gimnaziji v Celju – umetniška smer, kjer jo je prof. Brina Zupančič uspešno usmerila na študij klavirja Akademije
za glasbo v Ljubljani. Pot jo je vodila tudi v pevske in zborovske vode – od cerkvenega zbora vse od malih nog do velikih zborov, kot so APZ Tone Tomšič, Komorni zbor Akademije za glasbo, Komorni zbor Utopija in Realnost, zbor Glasbene matice in ne nazadnje tudi zbor Slovenske filharmonije.

Melanija Markovič je članica opernega in koncertnega zbora Slovenskega narodnega gledališča Maribor. Junija 2016 je zaključila z učenjem petja v razredu Barbare Nagode na Glasbeni šoli Vič-Rudnik v Ljubljani. Svoje pevsko znanje izpopolnjuje pri priznani solistki Rebeki Lokar in se uči metode dihalne koordinacije MDH pri Barbari Tanze. V produkciji Glasbene šole Vič-Rudnik je leta 2014 debitirala kot grofica Almaviva v glasbeno-scenski uprizoritvi Mozartove opere Figarova svatba. V SNG Maribor je kot solistka nastopila v vlogah La Virtù in paža Valletta v Monteverdijevi operi Kronanje Popeje, kot portir v muzikalu Titanik Mauryja Yestona in kot dvorjanka v otroški operi Obuti maček Césarja Cuija. Prepevala je v različnih zborovskih zasedbah (KZ Orfej Ljutomer, Perpetuum Jazzile, KZ Krog, MePZ Zarja Šentvid pri Planini). Med letoma 2013 in 2017 je kot solistka sodelovala z Gorenjskim oktetom, s katerim so tudi izdali zgoščenko Božične pesmi (2014) in dvojno zgoščenko Ljubim pisana polja (2016).

Peter Kaiser se je violončelo začel učiti pri sedmih letih v razredu prof. Aleksandre Čano Muharemović v Ljubljani. Po končani nižji glasbeni šoli je učenje nadaljeval pri prof. Milanu Vrsajkovu in prof. Karmen Pečar Koritnik na Konservatoriju za glasbo in balet Ljubljana. Leta 2014 je uspešno maturiral in se vpisal na ljubljansko Akademijo za glasbo v razred prof. Igorja Škerjanca, kjer je diplomiral leta 2017. Sedaj študij nadaljuje na drugi stopnji umetniškega programa. Dodatno se je izobraževal na seminarjih in mojstrskih tečajih pri domačih in tujih mentorjih, kot so Alban Gerhardt, Philippe Muller, Denis Šapovalov, Torleif Thedéen in Reinhard Latzko. Pogosto sodeluje z Egonom Mihajlovićem na koncertih stare glasbe. Sodeloval je s Simfoničnim orkestrom RTV Slovenija in Orkestrom Slovenske filharmonije. Z Orkestrom Slovenske vojske je pod taktirko Andreje Šolar skupaj z Dano Verč izvedel dvojni koncert Davida Maslanke za flavto in violončelo. Med drugim je nastopil v ciklu Mladi virtuozi in na festivalu Lent. Je dobitnik več nagrad na državni in mednarodni ravni. Med drugim je dosegel prvo mesto solo in prvo mesto s komorno skupino na tekmovanju v Trstu, drugo mesto v Povolettu (2009), srebrno plaketo na Temsigu (2015), bronasto plaketo (2018) in 3. mesto s triom na Temsigu (2014). Od leta 2015 dalje poučuje violončelo po metodi Edgarja Willemsa.

PROGRAM

Davorin Jenko / Davorin Jenko: TIHA LUNA
Sergej Rahmaninov / liturgična: TEBE POJEM
Andrej Makor / ljudska: OBLAKI SO RDEČI
Pavel Česnokov / liturgična: DA ISPRAVITSJA MOLITVA MOJA
Alojz Srebotnjak / Srečko Kosovel: BORI
Aleksander Šeremetov / liturgična: NINJE SILI NEBESNIJA
Zorko Prelovec / ljudska: OJ, DOBERDOB
Peter Iljič Čajkovski / liturgična: OTČE NAŠ
Andrej Makor / Rudolf Maister: POD KOSTANJI
Edvard Grieg / Henrik Ibsen, prir. Gašper Jereb: SOLVEIGS SANG
Peter Jereb / Cvetko Golar: PELIN ROŽA
Giuseppe Verdi / liturgična himna: LA VERGINE DEGLI ANGELI

ZAKAJ MAČKA NE MARA MIŠI
2019-02-05 10:00 - 11:00 | Točka ZKD Nova Gorica, Gradnikove brigade 25, Nova Gorica, 5000, Slovenija

VIII. Goriška zborovska srečanja, 1. koncert
2019-01-18 20:00 - 21:00 | Kapela Kostanjevica Nova Gorica, Škrabčeva ulica 1, Nova Gorica, 5000

Novoletni koncert KOMBO C in KOMBO D
2018-12-29 20:00 - 21:00 | Točka ZKD Nova Gorica, Gradnikove brigade 25, Nova Gorica, 5000, Slovenija
NOVOLETNI KONCERT
INSTRUMENTALNE ZASEDBE KOMBO C IN KOMBO D
umetniški vodja Zlatko Kaučič
sobota 29. december 2018 ob 20.00 – Točka ZKD Nova Gorica
Kombo je sestavljen iz mladih talentiranih glasbenikov, ki skupaj z vodjo ustvarjajo unikatno instrumentalno glasbo. Program Šole Zlatka Kaučiča je prilagojen posebej za učence, izobraževanje v koncept vključuje tudi druge slovenske in tuje znane glasbenike, ki svoje znanje delijo na mlajše generacije. Šola uresničuje posebne cilje, prioriteto pa ima sodobna glasbena produkcija ter svobodno ustvarjanje zunaj klišejev. V kombo zasedbi se izobražujejo mladi bobnarji, tolkalci, basisti, kitaristi, klaviaturisti in pihalci, pri katerih mentor uveljavlja spontanost, kreativnost in čistost glasbe, glasbeno publiko pa navdihuje z novimi pristopi. Intenzivni program združuje igranje avtorske glasbe, osvajanje koncepta harmonije, tehniko, improvizacijo ter skupinsko delo v več zasedbah. Glasba, ki jo gojijo v društvu, teži k ustvarjalni multidisciplinarnosti in možnosti obvladovanja vseh glasbenih jezikov.
V letu 2018 je Kombo C Zlatka Kaučiča prejel nagrado za najboljši rock band na Vizijah v Novi Gorici.
Vstop prost.

TIŠINA JE SPREGOVORILA
2018-12-13 18:00 - 19:00 | Točka ZKD Nova Gorica, Gradnikove brigade 25, Nova Gorica, 5000, Slovenija
Zveza kulturnih društev Nova Gorica vabi
na predstavitev knjige in zgoščenke TIŠINA JE SPREGOVORILA
ob 20. letnici rednega glasbenega udejstvovanja Gala Furlana

gost: Radoš Bolčina

Vstop prost, prijazno vabljeni!

Koncert Vokalne skupine Gallina in Goriškega okteta Vrtnica
2018-12-07 19:30 - 20:30 | Velika dvorana Mestne občine Nova Gorica, Trg Edvarda Kardelja 1, Nova Gorica, 5000, Slovenija
VII. Goriška zborovska srečanja, 6. koncert
Vokalna skupina Gallina, umetniška vodja Ana Erčulj
Goriški oktet Vrtnica, umetniški vodja Matjaž Šček

Velika dvorana Mestne občine Nova Gorica
petek, 7. december 2018, ob 19.30

Goriška zborovska srečanja tudi v letu 2018 nadaljujejo svoje primarno poslanstvo, ki z zborovskimi koncerti na visokem poustvarjalnem nivoju, v Goriškem prostoru dopolnjujejo ponudbo vokalne glasbe. Goriška zborovska srečanja so namenjena vrhunskim slovenskim vokalnim sestavom s tematsko zaokroženimi programi in z visokimi referenčnimi ocenami v domačem in
mednarodnem prostoru.

Vokalni sestav, ki ustvarja pod imenom Gallina, veliko pozornosti namenja izvajanju slovenske ljudske in umetne glasbe, skladbam svetovne zborovske literature od renesanse do sodobnosti, skladbam zlatega časa slovenske popevke, na repertoarju pa se najdejo tudi tuje skladbe vokalnega jazza in popa. Še posebej pomembno poslanstvo skupine je spodbujanje mladih skladateljev k ustvarjanju novih skladb in s tem k bogatenju ženske vokalne in zborovske zakladnice. V vokalni skupini Gallina pod umetniškim vodstvom Ane Erčulj pojejo Maša Simčič, Živa Kolenc, Ana Plemenitaš in Višnja Fičor.

Ob koncertu v Novi Gorici se jim bodo pridružili izbrani pevci Goriškega okteta Vrtnica, ki se uvršča med najboljše slovenske zborovske zasedbe in je dobitnik številnih priznanj in nagrad na pomembnih zborovskih tekmovanjih doma in po svetu. Bogat repertoar okteta sestavljajo skladbe različnih slogov in glasbenih obdobij tako znanih slovenskih kot tudi tujih skladateljev, nekatere skladbe je tudi premierno izvedel. Umetniški vodja okteta je uveljavljeni slovenski dirigent Matjaž Šček. S koncertom se sestav prvič predstavlja v novi zasedbi, saj se od aktivnega sodelovanja v oktetu poslavljata dolgoletna člana Fedor Bernard in Radovan Ličen. Zasedba: Edi Florenin, Robert Ličen, I. tenor / Dušan Sedmak, Kristjan Pregelj, II. tenor / Marko Trošt, Marko Kete, bariton / Jernej Malik, Ciril Suban, bas.
Vstop prost, prijazno vabljeni.

VII. GORIŠKA ZBOROVSKA SREČANJA, 5. KONCERT
2018-11-16 19:30 - 20:30 | Koncertna dvorana Glasbene šole Nova Gorica, Cankarjeva 8, Nova Gorica, 5000, Slovenija
Celovečerni koncert
Ženski pevski zbor Nasmeh, Grosuplje
zborovodkinja Karolina Repar
Goriški komorni zbor
zborovodkinja Mateja Černic
klavir Miha Štokelj
Ženski pevski zbor Nasmeh iz Grosuplja se je na samostojno ustvarjalno pot podal leta 2014. Vanj je trenutno aktivno vključenih 16 pevk. Večina članic pevskega zbora se že vrsto let ukvarja z zborovskim petjem in so bile pred tem že članice različnih ženskih in mešanih pevskih skupin, med njimi tudi Ženskega pevskega zbora Biser. Vodenje pevskega zbora je septembra 2014 prevzela zborovodkinja Karolina Repar, ki je v zbor prinesla dodatno pozitivno energijo, sproščenost, zagon in motivacijo za učenje tudi zahtevnejšega repertoarja. Članice zbora druži prijateljstvo, ljubezen do petja in veliko pozitivne energije, kar se odraža tudi v izboru pesmi, ki so večinoma pozitivne, vesele, polne upanja in ljudskih modrosti a tudi zahtevne. Redno se udeležujejo občinske revije, Tabora pevskih zborov v Šentvidu pri Stični in drugih kulturnih prireditev v občini Grosuplje, zelo rade pa se povezujejo tudi z zbori iz Slovenije in zamejstva.
Goriški komorni zbor je vokalni sestav, ki združuje 20 pevk in pevcev iz Goriške in okolice. Na koncertih in priložnostnih nastopih se zbor predstavlja ljubiteljem zborovske glasbe doma in v tujini. Repertoar zbora sestavljajo dela vseh glasbeno-zgodovinskih stilnih obdobij; posvetne in sakralne skladbe tako slovenskih kot tujih skladateljev. Najraje ga dopolnjujejo z redko izvajanimi skladbami. Zbor večinoma nastopa a capella. Samostojno ali v sodelovanju z drugimi sestavi pa izvaja tudi tehtnejša vokalno-inštrumentalna dela. Tako je leta 2015 skupaj s Komornim ansamblom Nova izvedel Schubertovo mašo v G-duru za zbor, orkester in soliste. Lani pa cikel Brahmsovih valčkov Liebeslieder Walzer za zbor in klavir štiriročno. Zbor je na lanskem Regijskem tekmovanju odraslih zborov in malih pevskih skupin v Postojni prejel zlato priznanje z odliko ter priznanje za najboljši mešani pevski zbor regijskega tekmovanja. Letos pa je na mednarodnem tekmovanju v Tuhlju na Hrvaškem osvojil zlato priznanje ter osvojil Gran prix »Zlatna lipa Tuhlja«. Zbor vodi Mateja Černic.
PROGRAM
Ženski pevski zbor Nasmeh, Grosuplje
zborovodkinja Karolina Repar

Radovan Gobec (1909 – 1995): Pojdem na ravno polje (Tone Pavček)
prir. Egi Gašperšič (1936 -): Speivaj nama Katica (slovenska ljudska)
prir. Egi Gašperšič (1936 -): Kako bom ljubila (slovenska ljudska)
po Emilu Adamiču (1877 – 1936) / prir. Slavko Mihelčič (1912 – 2000): Rasti, rožmarin! (slovenska ljudska)
Miran Rustja (1957 -): Krošnje ptic (Miran Rustja)
prir. Jakob Jež (1928 -): Sijaj, sijaj, sončece (slovenska ljudska)
Andreja Hrvatin: Privid (Danica Pardo)
Kozlov, prir. J. Tugarinov: Vo pole berëza stojala (ruska ljudska)

Goriški komorni zbor
zborovodkinja Mateja Černic
klavir Miha Štokelj

Morten Lauridsen (1943 -): Sure on this shining night (James Agee)
Claudio Monteverdi (1567 – 1643): Sfogava con le stelle (Ottavio Rinuccini)
Johannes Brahms (1833 – 1897): O schöne Nacht (Georg Friederich Daumer)
Radovan Gobec (1909 – 1995): Mrak (Milka Hartman)
Hilarij Lavrenčič (1962 -): Oblaki so rudeči (ljudska)
Hilarij Lavrenčič (1962 -): Kje so tiste stezice (ljudska)
Andrej Makor (1987 -): Prav po prstih (Marko Margon)

Vstopnina: 5,00 eur (uro pred koncertom na Glasbeni šoli Nova Gorica).
Rezervacija vstopnic: ZKD Nova Gorica 05 333 03 11 / 041 789 031
Prijazno vabljeni!

Sredi moj'ga srca - celovečerni koncert Mešanega pevskega zbora Obala Koper
2018-10-27 19:00 - 20:00 | Velika dvorana Mestne občine Nova Gorica, Trg Edvarda Kardelja 1, Nova Gorica, 5000, Slovenija
VII. Goriška zborovska srečanja
Celovečerni koncert Sredi moj’ga srca
Mešani pevski zbor Obala Koper
dirigent Andrej Makor

Predstavitev pravljice Jazburček in njegovo zeleno poslanstvo
2018-10-09 17:00 - 18:00 | Goriška knjižnica Franceta Bevka Nova Gorica, Nova Gorica, Slovenija
Goriška literarna prepletanja
Vabljeni na predstavitev pravljice
JAZBURČEK IN NJEGOVO ZELENO POSLANSTVO
avtorice Tanje Badalič
V programu bodo sodelovali: dr. Tanja Badalič, igralec Radoš Bolčina,
tolkalec Gal Furlan in harmonikar Dejan Vidovič

V Tednu otroka v Točki ZKD - Pedenjped
2018-10-05 10:00 - 10:45 | Točka ZKD Nova Gorica, Gradnikove brigade 25, Nova Gorica, 5000, Slovenija
Zveza kulturnih društev Nova Gorica
Društva se predstavljajo

Kulturno društvo Grgar – MLADI ODER

Niko Grafenauer: PEDENJPED
režija Lilijana Humar Plesničar

V Tednu otroka podarjena predstava
otrokom Vrtca Nova Gorica.

Goriška literarna prepletanja v Gorici
2018-10-03 18:00 - 19:30 | Trgovski dom Gorica, Korzo Verdi 52, Gorica, Italija
Literarni večer z Goriškim literarnim klubom Govorica
Sodelujejo: mag. Marija Mercina, mag. Darinka Kozinc, Miran Rustja, Milan Petek Levokov, moderatorka dr. Megi Rožič, violinistka Glasbene matice Gorica Lucia Drosghig, iz razreda prof. Ambre Cossutta
Organizatorji: Zveza kulturnih društev Nova Gorica, Zveza slovenskih kulturnih društev Gorica v sodelovanju z Goriškim literarnim klubom Govorica in JSKD Nova Gorica.

Otvoritev razstave 9. Ex-tempore Kromberk 2018
2018-09-27 18:00 - 19:00 | Točka ZKD Nova Gorica, Gradnikove brigade 25, Nova Gorica, 5000, Slovenija
Vabljeni na otvoritev razstave Ex-tempore Kromberk 2018 Detajl gradu. Predstavljena bodo dela, ki so nastala v okviru Festivala ljubiteljske kulture 9. junija 2018 v okolici gradu Kromberk.

XV. Glasbeni večeri Tabor 2018
2018-06-01 19:00 - 2018-06-02 23:00 | Tabor nad Dornberkom, Slovenija
XV. GLASBENI VEČERI TABOR 2018

Tabor nad Dornberkom
petek, 1. junij 2018
ob 19.00 PRAVLJIČNA URICA ZA OTROKE z Goriškim literarnim klubom Govorica
ob 19.45 V OBJEMU BESED Poezija in proza Goriškega literarnega kluba Govorica
20.30 ADI SMOLAR – Koncert /1.del/
21.30 ODPRTJE RAZSTAVE OB 15. OBLETNICI GLASBENIH VEČEROV TABOR
Glasbeni pozdrav Moškega pevskega zbora Dornberški fantje in Moškega pevskega zbora Provox
22.00 ADI SMOLAR – Koncert /2.del/

sobota, 2. junij 2018
ob 19.00 Hrušiški fantje
Degustacija vrhunskih vin lokalnih vinarjev
ob 20.30 Večer zborovske glasbe
Program na treh prizoriščih bodo oblikovali
Akademski pevski zbor Tone Tomšič Univerze v Ljubljani / Jerica Gregorc Bukovec, zborovodkinja
Komorni zbor AVE, Ljubljana / Alenka Podpečan, umetniška vodja
Komorni zbor Ipavska, Vipava / Michele Josia, zborovodja
Mladinski pevski zbor OŠ Franceta Bevka Tolmin / Barbara Kovačič, zborovodkinja
Oktet Jurij Dalmatin, Boštanj / Tine Bec, umetniški vodja
Ljoba Jenče, Tomaž Plahutnik

ob 22.00 PREDVAJANJE FILMA “Naši zbori 1968” /Ivo Saksida/

ob 23.00 ZDRUŽENI PEVSKI ZBORI / Vstajenje Primorske

V PRIMERU DEŽJA BOSTA PETKOV IN SOBOTNI KONCERT V OSNOVNI ŠOLI DORNBERK.

Prijazno vabljeni!

Informacije:
Moški pevski zbor Provox 041 567 922

Teden ljubiteljske kulture, 11. 5. - 20. 5. 2018
2018-05-11 18:00 - 2018-05-20 17:00 | različna prizorišča, Nova Gorica
petek, 11. 5., ob 18.00 Goriška knjižnica Franceta Bevka: Goriška literarna prepletanja, predstavitev pesniške zbirke Mirana Rustje ”Prižigam luč na oknu svojega navdiha”
sobota, 12. 5., ob 10.30 Bevkov trg v Novi Gorici: Folklora v fokusu – nastop folklornih skupin
torek, 15. 5., ob 18.00 Goriška knjižnica Franceta Bevka: Otvoritev razstave LITERARS
sreda, 16. 5., ob 18.00 Točka ZKD Nova Gorica: Goriška literarna prepletanja z Literarnim krogom KD Slavec Solkan
četrtek, 17. 5., ob 18.00 Točka ZKD Nova Gorica: Društva se predstavljajo – koncert Ženskega pevskega zbora Rože Nova Gorica
petek, 18. 5. – nedelja, 20. 5. SNG, Kulturni dom, Gimnazija, Mostovna: VIZIJE – Festival mladinske kulture – gledališke predstave, fotografska razstava, koncert rock skupin

Goriška zborovska srečanja: Celovečerni koncert ob dnevu upora proti okupatorju
2018-04-25 19:30 - 20:30 | Velika dvorana Mestne občine Nova Gorica, Trg Edvarda Kardelja 1, Nova Gorica, 5000, Slovenija
VII. Goriška zborovska srečanja/2. koncert
Celovečerni koncert ob dnevu upora proti okupatorju

Program bosta oblikovala:
Dekliški zbor Zarja
zborovodkinja Anja Šinigoj
Oktet Valvasor, Litija
umetniški vodja Jože Vidic

Velika dvorana
Mestne občine Nova Gorica

sreda, 25. april 2018, ob 19.30

Vstop prost, prijazno vabljeni.

GORIŠKA LITERARNA PREPLETANJA: Noč knjige 2018 v Solkanu
2018-04-20 20:00 - 21:30 | Dvorana Krajevne skupnosti Solkan, Trg Jožeta Srebrniča 7, Solkan, 5250, Slovenija
GORIŠKA LITERARNA PREPLETANJA: Noč knjige 2018 v Solkanu
ob 100-letnici smrti Ivana Cankarja in Stanislava Škrabca ter
120-letnici rojstva Klementa Juga

Dvorana Krajevne skupnosti Solkan
petek, 20. april 2018, ob 20. uri

V programu bodo sodelovali:
dr. Branko Marušič, dr. Tanja Badalič, Olga Kolenc, Dragana Marošević,
Rajko Slokar, mag. Darinka Kozinc, Tanja Ocelić
moderatorka: dr. Megi Rožič
harfa: Tea Plesničar

Vstop prost. Prijazno vabljeni.

Društva se predstavljajo - Mladinski dramski odsek Prosvetnega društva Štandrež
2018-04-11 18:00 - 19:00 | Točka ZKD Nova Gorica, Gradnikove brigade 25, Nova Gorica, 5000, Slovenija
Prosvetno društvo Štandrež – Mladinski dramski odsek
se predstavlja z vedro igro za male in velike
Stefano Job: OGLEDALO POVEJ
Priredba in režija: Daniela Puja
Strokovna sodelavka: Maja Nemec

Goriška literarna prepletanja
2018-03-09 18:00 - 19:00 | Kulturna dvorana na Gradišču, Gradišče nad Prvačino
Literarni večer ob dnevu žena in Cankarjevem letu

Program bodo oblikovali
člani Goriškega literarnega kluba GOvoRICA
mag. Marija Mercina, mag. Darinka Kozinc, Neva in Radivoj Pahor,
Tanja Ocelić, Dragana Marošević
Društvo Gradiškovci, Tina Krog
Rebeka Zorn in Staša Berce, solistki plesnega ansambla TAN-DEM Dornberk
Ema Marošević, kitara / Ela Ideja Krog, saksofon
Anja in Aurora Kerševan, harmonika, vokal
moderatorki dr. Megi Rožič in Dragana Marošević

Organizatorji: Zveza kulturnih društev Nova Gorica, Javni sklad RS za kulturne dejavnosti Nova Gorica, Goriški literarni klub Govorica, Krajevna skupnost Gradišče nad Prvačino, Društvo Gradiškovci

Goriška zborovska srečanja ob slovenskem kulturnem prazniku
2018-02-10 19:00 - 20:00 | Velika dvorana Mestne občine Nova Gorica, Trg Edvarda Kardelja 1, Nova Gorica, 5000, Slovenija
GORIŠKA ZBOROVSKA SREČANJA / VII. sezona, 1. koncert
Celovečerni koncert ob slovenskem kulturnem prazniku
Vokalna skupina Iris in Mešani mladinski pevski zbor Gimnazije Litija
zborovodja Blaž Rojko

Velika dvorana Mestne občine Nova Gorica
sobota, 10. februar 2018, ob 19. uri
Vstop prost, prijazno vabljeni.

Goriška literarna prepletanja
2018-02-02 18:00 - 19:00 | Goriška knjižnica Franceta Bevka Nova Gorica, Nova Gorica, Slovenija
Predstavitev pesniške zbirke
Sanje o granatnem jabolku
avtorice Polone Campolunghi Pegan

V programu bodo sodelovali:
Polona Campolunghi Pegan, moderatorka dr. Megi Rožič,
igralec Radoš Bolčina, sopranistka Polona Kante Pavlin in tenorist Domen Kozinc,
harmonikar Dejan Vidovič

Koncert Zbora Slovenske filharmonije, dirigent Stojan Kuret
2017-12-14 20:15 - 22:00 | Kulturni dom Nova Gorica, Bevkov trg 4, Nova Gorica, 5000, Slovenija
Koncert v okviru Goriških zborovskih srečanj
MARIJU IN SREČKU V POKLON
Kogojeva ekspresivnost v iskanju resnice
in Kosovel v zvenu sodobnih skladateljev
Zbor Slovenske filharmonije
kvartet godal Slovenske filharmonije
Janez Podlesek, Vera Belič, violina
Tomaž Malej, viola
Gregor Marinko, violončelo
Stojan Kuret, dirigent
Četrtek, 14.12.2017, ob 20.15
Velika dvorana Kulturnega doma Nova Gorica

– – –

Zbor Slovenske filharmonije je bil kot poklicni zbor ustanovljen leta 1991 z imenom Slovenski komorni zbor. Do jeseni leta 2009 ga je vodil njegov utemeljitelj dr. Mirko Cuderman. V sezoni 2012/2013 je Martina Batič v celoti prevzela umetniško vodenje zbora. Osrednje umetniško poslanstvo Zbora Slovenske filharmonije je izvajanje raznovrstne glasbe a cappella – v Vokalnem abonmaju in na drugih koncertih – ter izvajanje vokalno-instrumentalne glasbe z Orkestrom Slovenske filharmonije in drugimi slovenskimi in tujimi orkestri, pa tudi snemanje zborovske glasbe. Diskografija Zbora Slovenske filharmonije šteje več kot osemdeset plošč v zbirkah Musica sacra Slovenica in Slovenska zborovska glasba z antologijskim izborom naše zborovske, sakralne in posvetne glasbe. Konec leta 2014 je zbor pod vodstvom Martine Batič posnel zgoščenko posvetnih skladb Ambroža Čopija z naslovom Sanjam, za katero je skladatelj med drugim prejel nagrado Prešernovega sklada. Najnovejša izdaja pa je avtorska zgoščenka skladatelja Damijana Močnika z naslovom Oratorium nativitatis/Božični oratorij iz leta 2016. Zbor Slovenske filharmonije je maja 2016 na mednarodni konferenci v Parizu dosegel članstvo v evropskem združenju profesionalnih pevskih zborov TENSO, kar pomeni veliko priznanje njegovemu delovanju.

Dirigent Stojan Kuret je diplomiral na ljubljanski Akademiji za glasbo, smer dirigiranje, in leto pozneje zaključil študij klavirja na Konservatoriju Giuseppe Tartini v Trstu. Že med študijem je ustanovil Mladinski pevski zbor Glasbene matice Trst ter leta 1991 znova ustanovil Zbor Jacobus Gallus. Leta 1984 je za izjemne dosežke na zborovskem področju prejel Gallusovo plaketo. Od sezone 1992/93 je bil deset let umetniški vodja in dirigent APZ Tone Tomšič v Ljubljani. Je soustanovitelj, umetniški vodja in dirigent Vokalne akademije Ljubljana, ustanovljene septembra 2008. Kuret je edini dirigent, ki mu je uspelo dvakrat osvojiti veliko zborovsko nagrado Evrope. Leta 2012 je za svoje delovanje na zborovskem področju prejel nagrado Prešernovega sklada. Med njegovimi zaslugami je tudi ta, da v repertoarje uvršča številna, tudi nova, dela slovenskih skladateljev.
Tudi tokratni spored bo predstavil uglasbitve poezij slovenskih pesnikov (Kosovela, Župančiča, Murna, Puclja), izpod peresa ‘klasičnih’ (Kogoj), že uveljavljenih (Čopi, Quaggiato, Černe, Rustja) in mlajših (Makor, Kastelic) slovenskih skladateljev. Jasna rdeča nit sporeda se zrcali tudi v njegovem naslovu: Mariju in Srečku v poklon – Kogojeva ekspresivnost v iskanju resnice in Kosovel v zvenu sodobnih skladateljev.
– – –
Organizatorji: Kulturni dom Nova Gorica, Zveza kulturnih društev Nova Gorica, Javni sklad RS za kulturne dejavnosti Območna izpostava Nova Gorica, Kulturni center Lojze Bratuž

XIV. GLASBENI VEČERI TABOR 2017
2017-06-02 20:30 - 2017-06-03 23:30 | Tabor nad Dornberkom, Slovenija
Moški pevski zbor Provox, ZKD Nova Gorica, Društvo Tabor nad Dornberkom, JSKD OI Nova Gorica
vabimo na
XIV. Glasbene večere Tabor 2017

Tabor nad Dornberkom
petek, 2. junij 2017
ob 20.30 RUDI BUČAR IN ISTRABEND
Koncert istrske ljudske glasbe
Degustacija vrhunskih vin vipavskih vinarjev

sobota, 3. junij 2017
***ob 18.00 HRUŠIŠKI FANTJE
Razstava stare torklje
Degustacija vrhunskih vin vipavskih vinarjev
***20.30 Večer zborovske glasbe
Program bodo na treh prizoriščih v Taboru nad Dornberkom oblikovali
Ženski komorni zbor ČarniCe
Monika Fele, zborovodkinja
Ljubljanski madrigalisti
Primož Malavašič, zborovodja
Šaleški akademski pevski zbor Velenje
Danica Pirečnik, zborovodkinja
Moški pevski zbor Lira Kamnik
Andrej Misson, umetniški vodja
Goriški oktet Vrtnica
Matjaž Šček, umetniški vodja
Mladinski pevski zbor Emil Komel
David Bandelj, zborovodja
***Ob 23.00 Osrednji trg v Taboru
Združeni pevski zbori: Vstajenje Primorske
V PRIMERU DEŽJA BOSTA PETKOV IN SOBOTNI VEČERNI KONCERT V OSNOVNI ŠOLI DORNBERK.
Prijazno vabljeni!

Informacije:
Moški pevski zbor Provox, Ivo Šinigoj 041/567-922
ZKD Nova Gorica 05/333-0311

Teden ljubiteljske kulture, 12. 5. 2017 - 21. 5. 2017
2017-05-12 17:00 - 2017-05-21 18:00 | Različna prizorišča, Ulica Gradnikove brigade 25, 5000 Nova Gorica, Slovenija
Teden ljubiteljske kulture 2017
Slovenija se s tednom ljubiteljske kulture pridružuje evropskim državam, ki se vsako leto poklonijo ljubiteljskim kulturnim ustvarjalcem ter opozorijo na pomen, kakovost in množičnost ljubiteljske kulture v sodobni družbi. Vseslovenski Teden ljubiteljske kulture zaznamujejo kulturni dogodki, ki se po vsej Sloveniji in v zamejstvu v sodelovanju z Zvezo kulturnih društev Slovenije in prek območnih izpostav JSKD pripravljajo skupaj s številnimi kulturnimi društvi in njihovimi zvezami, kulturnimi zavodi, lokalnimi skupnostmi itd. Tudi na širšem Goriškem bodo v sklopu Tedna ljubiteljske kulture številni dogodki:
petek, 12. maj
***Nova Gorica, Točka ZKD, ob 17.00, Glasbeno društvo NOVA
Dan odprtih vrat, Javna vaja Big Band NOVA, dirigent Damijan Valentinuzzi.
***Nova Gorica, Bevkov trg, ob 18.00 (v primeru dežja Velika dvorana MONG), JSKD in ZKD
OTVORITEV TEDNA LJUBITELJSKE KULTURE
NAJ SE VIDI IN SLIŠI! urbana intervencija tolkalcev, plesalcev in literatov
Tolkalska zasedba Kombo Zlatka Kaučiča, MN plesna šola, Športni klub PRO DC, Športno plesni klub KreArt, Tamas Tuza, Goriški literarni klub Govorica, Bralni klub Grgar, Srbsko kulturno društvo Sloga, Makedonsko kulturno društvo Ohridski biseri, Bralni klub Elektrotehniške in računalniške šole Nova Gorica, člani literarnih klubov in posamezniki.
***Solkan, Hotel Sabotin, 19.00, Slikarska sekcija društva KUL-TU-RA Renče
Otvoritev razstave slik – »VRTNICE ZA NOVO GORICO«
***Miren, Osnovna šola, ob 19.00, KD Stanko Vuk Miren – Orehovlje
BEREMO POD LIPO, Poslušanje in branje knjižnih zgodb
***Vogrsko, parkirišče ob zadružnem domu, 20.00, KTD Vogrsko
Javna vaja Pihalnega orkestra Vogrsko.
***Nova Gorica, pasaža Eda centra, od 12.05. do 30.06.2017, Foto klub Nova Gorica
Fotografska razstava “VRTNICE V OČEH FOTOGRAFA”
***Šempeter, Mladinski center Vrtojba, 19.00, Javni zavod KŠTM Šempeter –Vrtojba
Revija pevskih zborov Občine Šempeter Vrtojba
***************************************************************************
sobota, 13. maj
Nova Gorica, Bevkov trg, od 9.00 do 16.00, JSKD in ZKD
EX-TEMPORE VEDUTE NOVA GORICA 2017
tematski ex-tempore ob 70. letnici Nove Gorice
***Nova Gorica, Bevkov trg, ob 10.30 (v primeru dežja odpade), JSKD in ZKD
NAJ SE VIDI IN SLIŠI! urbana intervencija pihalnih orkestrov in twirling skupin
Goriški pihalni orkester, Twirling-mažoretno društvo Nova Gorica, Pihalni orkester Prvačka pleh muzika in Prvačke mažorete
***Deskle, Kulturni dom, ob 20.00, Pihalni orkester Salonit Anhovo
Koncert ob 65. letnici Pihalnega orkestra Salonit Anhovo
***Šempeter, Mladinski center Vrtojba, 22.00, Javni zavod KŠTM Šempeter –Vrtojba
Koncert mladih primorskih skupin The Indicals in Nesesari Kakalulu
*****************************************************************
nedelja, 14. maj
Nova Gorica Točka ZKD, ob 16.30, Glasbeno društvo NOVA
Javna vaja simfoničnega orkestra – Puccini 300
***Dvorec Vogrsko, ob 18.00, KTD Vogrsko
Gotardov koncert Vokalne skupine Lijak 1883 – Vogrsko
***Branik, Kulturni dom, ob 18.00, JSKD, ZKD, Kulturno prosvetno društvo Franc Zgonik Branik, Krajevna skupnost Branik
GORIŠKA ZBOROVSKA SREČANJA
celovečerni koncert: Komorni zbor Grgar, Nova Gorica in Komorni zbor Glasis KUD Markovski zvon iz Markovcev
********************************************************************
ponedeljek, 15. maj
Nova Gorica, Točka ZKD, 17.00, JSKD in ZKD
ZAKLJUČEK LIKOVNE DELAVNICE PREHAJANJA
delavnica pod vodstvom vizualnega umetnika Gregorja Mavra ob 70. letnici Nove Gorice
Razstava v avgustu in septembru 2017 v razstavnem prostoru Frnaža v Novi Gorici
***Nova Gorica, Dom kulture Kromberk, 19.00, KD MoPZ Kromberški Vodopivci
Javna vaja Moškega pevskega zbora Kromberški Vodopivci
***Renče, Kulturna dvorana, 19.00, KD Provox
Javna vaja Moškega pevskega zbora Provox
***Deskle, Medgeneracijski center »Pri Tinci«, ob 19.00, KD »SVOBODA« Deskle
Predstavitev knjige Roberta Devetaka: Društveno življenje na Kanalskem v času Avstro-Ogrske
*****************************************************************
torek, 16. maj
Miren, prireditveni prostor pred občinsko stavbo, 19.00, Društvo Glas
Literarno glasbeni recital “Še stokrat in stokrat jim povej!”
***Nova Gorica, Točka ZKD, 19.30, Goriški komorni zbor
Javna vaja Goriškega komornega zbora
***Šempas, OŠ Šempas, 20.00, MePZ Lipa Šempas
Javna vaja Mešanega pevskega zbora Lipa Šempas
****************************************************************
sreda, 17. maj
Nova Gorica, Točka ZKD, 10.00, JSKD in ZKD
SREDINA LITERARNA PREPLETANJA
predstavitev novih knjig za otroke avtoric Goriškega literarnega kluba Govorica: Alja Furlan Velika knjiga o siru, Darinka Kozinc Ptičji pek. Moderatorka: Megi Rožič, nastop Vokalno instrumentalne skupine Sanje s kitaro
***Nova Gorica, Točka ZKD, 17.30, KD Sanje Nova Gorica
Javna vaja Ženskega pevskega zbora Sanje Nova Gorica
***Nova Gorica, Točka ZKD, 18.00, Makedonsko kulturno društvo Ohridski biseri
Javna vaja folklorne skupine Makedonskega kulturnega društva Ohridski biseri Nova Gorica
***Nova Gorica, Točka ZKD, 19.00, Goriški oktet Vrtnica
Javna vaja Goriškega okteta Vrtnica
***Solkan, Osnovna šola, 20.00, KUD 28
Javna vaja Vokalnega ansambla Reunion
***Nova Gorica, Točka ZKD, 20.00, Folklorno društvo Gartrož
Javna vaja Folklornega društva Gartrož Nova Gorica
**************************************************************
četrtek, 18. maj
Šempas, Kulturni dom, 18.00, Dramski krožek OŠ Šempas
Gledališka predstava Prekletstvo zelenih kalcet
***Nova Gorica, Točka ZKD, 18.00, KD Slavec Solkan
Javna vaja Mešanega pevskega zbora Slavec Solkan
***Ravnica, Okrepčevalnica Pod Lipo, 20.30, MoPZ Lipa Ravnica
Koncert Moškega pevskega zbora Lipa Ravnica
***Vrtojba, Krajevna skupnost Vrtojba, 20.30, MePZ Vrtojba
Javna vaja Mešanega pevskega zbora Vrtojba
***Branik, Kulturni dom, 20.00, KPD Franc Zgonik Branik
Javna vaja Moškega pevskega zbora Franc Zgonik Branik
************************************************************
nedelja, 21. maj
Nova Gorica, Točka ZKD, 16.30, Glasbeno društvo NOVA
Javna vaja simfoničnega orkestra – Puccini 300
***Sveta Gora, Bazilika Kraljice Svetogorske, 17.00, Glasbeno društvo NOVA
Koncert Glasbena prikazovanja – Cellostrike, Polona Kante Pavlin, sopran
***Šempeter pri Gorici, Kulturna dvorana, 20.00, KUD Šempeter
Gledališka predstava Pogrešani soprog
*************************************************************
VIZIJE – FESTIVAL MLADINSKE KULTURE
Nova Gorica, 19.-21. maj, Bevkov trg, SNG in KULTURNI DOM
petek, 19. maj
***Rotunda SNG, 18.30
FOTOVIZIJE 2017 – ODTUJENOST otvoritev razstave, podelitev priznanj in razglasitev dobitnika nagrade fotovizionar 2017, JSKD
***SNG, mali oder, 19.30 – 20.30
OTVORITEV FESTIVALA VIZIJE 2017
Gledališka predstava
Društvo gledališče Glej
Avtorski projekt: GLEJ, VITKI ŠTUDENT
*** Bar Splendid, 21.30 – 22.30
VEČER SLAM POEZIJE
**********************************************************
sobota, 20. maj
Gledališke predstave (več informacij na www.jskd.si)
***Bevkov trg, 22.00 (v primeru dežja Kulturni center Mostovna)
ROCK VIZIJE – koncertni izbor mladih rock skupin
SEUL OCÉAN, Rovte
MANCA BERLEC, Kamnik
D’ŠUPS, Tolmin
ATTIC MIST, Žabnica
CHARLY BUTTER FLY, Kočevje
THeWET, Škofja Loka
CAPTAIN MORGAN’S REVENGE, Novo Mesto
************************************************************
nedelja, 21. maj
Gledališke predstave (več informacij na www.jskd.si)
***SNG, mali oder, 17.00
ZAKLJUČEK FESTIVALA IN PODELITEV VIZIONARJEV

Več o dogodkih po Sloveniji v okviru Tedna ljubiteljske kulture
tlk.jskd.si

Sredina literarna prepletanja
2017-04-19 18:00 - 19:00 | Različna prizorišča, Ulica Gradnikove brigade 25, 5000 Nova Gorica, Slovenija
Sredina literarna prepletanja / Noč knjige 2017 / 11. Goriški dnevi knjige 2017
ZNOVA IN ZNOVA
literarni večer ob izidu zbornika

Literarna skupina za branje, pisanje in analizo literarnih del
mentorica Polona Abram
Glasba: tolkalna zasedba KOMBO B, umetniški vodja Zlatko Kaučič

Literarna skupina za branje, pisanje in analizo literarnih del, ki se pod vodstvom Polone Abram zbira v Točki ZKD že trinajsto leto, v aprilu končuje svoja srečanja z zaključnim večerom ob izidu zbornika. Tokrat se bo z njihovimi besedami prepletala glasba tolkalne skupine Kombo pod vodstvom Zlatka Kaučiča.
Prireditev uresničena s pomočjo Javnega sklada RS za kulturne dejavnosti in Mestne občine Nova Gorica.

Gledališka predstava NAROBE STVARI V MESTU PETPEDI
2017-04-06 18:00 - 19:00 | Različna prizorišča, Ulica Gradnikove brigade 25, 5000 Nova Gorica, Slovenija
Društva se predstavljajo
Kulturno društvo Grgar
dramska skupina / mladi oder

Leopold Suhodolčan
NAROBE STVARI V MESTU PETPEDI
režija Radoš Bolčina
Delo govori o mestu, v katerega pride potujoči gledališki voz; o tiranu Tintanu, ki izdeluje strašila za dan in noč in se mu nihče ne upa postaviti po robu; o mestu, v katerem živita župan in njegova žena, ki se jima vse klanja, dokler sta poslušna; njuna hči, ki ji za vse to mar ni, in gledališčniki, ki s svojo pogumno igro ponovno obudijo življenje v mestu Petpedi.
REŽIJA: Radoš Bolčina * GLASBA: Valter Lapanja – VALTERAP * SCENA: Jožef Čubej, Alex Vujaković * PODOBA: Alex Vujaković
IGRAJO: Blaž Pavšič, Nika Šuligoj, Nika Rijavec, Sara Pišot, Alex Vujaković, Elija Čermelj, Maj Bolčina, Aleš Bremec, Štefan Bastjančič, Zarja Pavlin, Evelin Valantič

Goriška zborovska srečanja z Vokalno akademijo Ljubljana
2017-03-29 19:30 - 20:30 | Glasbena šola Nova Gorica, Cankarjeva 8, Nova Gorica, 5000, Slovenija
Schubertov večer

Vokalna akademija Ljubljana
dirigent Stojan Kuret
zbor pripravil asistent dirigenta: Tine Bec

gostje:
Breda Zakotnik, klavir
Aco Aleksander Bišćević, tenor
Domen Križaj, bariton
Sandra Štern, kitara
Kvartet rogov: Boštjan Lipovšek, Jernej Cigler, Marko Pirc in Lenart Istenič

Program:
Johann Kaspar Mertz: Die Barden-Klänge za kitaro solo, op. 13
(1806–1856) Liebeslied, št. 10
Franz Schubert: Das Dörfchen št. 1, op. 11, D 598
(1797–1828) Die Nachtigall št. 2, op. 11, D 724
Impromptu v Ges-duru št. 3 za klavir, op. 90, D 899
Im Abendrot za tenor in klavir, D 799
Nachtelle, op. 134, D 892
Nikolaj Nikolajevič Čerepnin: Nokturno in La chasse za kvartet rogov
(1873–1945)
Carl Goldmark: Fruhlingsnetz, op. 15
(1830–1915)
Franz Schubert: Winterreise, op. 89, D 911
Der Wegwiser, št. 20
Anton Bruckner: Abendzauber, WAB 57
(1824–1896) Mitternacht, WAB 80
Franz Schubert: Nachtgesang im Walde, op. 130b, D 913
Vokalno akademijo Ljubljana, ustanovljeno leta 2008, sestavlja okrog dvajset izkušenih zborovskih pevcev iz vse Slovenije. Sestav, ki je vzbudil precejšnje zanimanje tako doma kot v tujini, si z vsakim nastopom vedno znova prizadeva upravičiti ta sloves. Od leta 2009 se redno udeležuje zborovskih tekmovanj, od koder prinaša same najboljše nagrade, priznanja in naslove (57. mednarodno zborovsko tekmovanje Guido d’Arezzo in Grand Prix della citta D’Arezzo, 2009; Velika nagrada Evrope, 2010 – Grand Prix Europe 2010; Polyfollia St. Lo, 2010 Normandija, Francija; prestižna nagrada Italijanskega ministrstva za kulturo in fundacije Guido d’Arezzo – Guidoneum Award, 2011; Concurs international du chant choral Vallee d’Aoste – Grand Prix Vallee d’Aoste, 2011; Naša pesem Maribor – zlata plaketa, 2016). Vokalna Akademija Ljubljana kot predstavnik Evrope koncertira na IFCM World Choir Summit Beijing 2012 (Peking, Kitajska), v letu 2013 pa na znamenitem Festival des Chœurs Lauréats v Provansi. Umetniški vodja in dirigent Vokalne akademije Ljubljana je maestro Stojan Kuret.

Organizator: Zveza kulturnih društev Nova Gorica
Partner: Glasbena šola Nova Gorica

Vstopnina: uro pred koncertom 5,00€

Sredina literarna prepletanja
2017-03-15 18:00 - 19:00 | Različna prizorišča, Ulica Gradnikove brigade 25, 5000 Nova Gorica, Slovenija
Sredina literarna prepletanja s člani Goriškega literarnega kluba Govorica.
